Ta märkis, et Reformierakond ülemäärast maksustamist siiski ei poolda. "Aga kui maksumuudatused on tõesti riigi tuleviku ja eelarve tasakaalu huvides vajalikud, pooldame kindlasti pigem tarbimise ja saastamise maksustamist kui tulumaksu tõstmist. See on selge positsioon," rõhutas Pukk ja lisas, et samuti seisab Reformierakond kindlalt ka selle eest, et pensione ei alandataks ning vanemahüvitis säiliks tänasel kujul.